**REFERAT DE APROBARE**

**a proiectului de Ordin al ministrului justiţiei pentru modificarea şi completarea Regulamentului pentru organizarea şi desfăşurarea examenului de definitivat şi a concursului de admitere în funcţia de notar public, aprobat prin Ordinul ministrului justiţiei nr. 1.494/C/2014**

Prin Adresa nr. 1261/03.03.2017 a Uniunii Naţionale a Notarilor Publici, înregistrată la Ministerul Justiţiei cu nr. 19705/2017, au fost transmise propunerile de actualizare/elaborare a următoarelor proiecte de acte normative:

- Regulamentul de aplicare a Legii notarilor publici şi a activităţii notariale nr. 36/1995, aprobat prin Ordinul ministrului justiţiei nr. 2333/C/2013, cu modificările ulterioare, (modificările şi completările propuse vizând în principal dispoziţiile privind organizarea şi desfăşurarea exemenelor şi concursurilor specifice profesiei de notar public);

- Regulamentul pentru organizarea şi desfăşurarea examenului de definitivat şi a concursului de admitere în funcţia de notar public, aprobat prin Ordinul ministrului justiţiei nr. 1.494/C/2014, cu modificările şi completările ulterioare;

- Regulamentul privind procedura de organizare şi desfăşurare a examenului sau concursului pentru dobândirea calităţii de notar stagiar, aprobat prin Hotărârea nr. 72/2013 a Consiliului Uniunii Naţionale a Notarilor Publici, cu modificările şi completările ulterioare;

- Regulamentul pentru organizarea şi desfăşurarea concursului de schimbare a sediilor birourilor notariale, aprobat prin Hotărârea nr. 95/2013 a Consiliul Uniunii Naţionale a Notarilor Publici.

Prin prevederile art. II din Legea nr. 206/2016[[1]](#footnote-1) au fost operate o serie de modificări şi completări asupra Legii nr. 36/1995, republicată, cu modificările şi completările ulterioare, unele dintre acestea vizând dispoziţiile aplicabile concursului de schimbare de sedii şi examenelor/concursurilor de dobândire a calităţii de notar stagiar şi de notar public.

Ca urmare a intervenţiilor legislative operate prin prevederile art. II din Legea nr. 206/2016 asupra Legii notarilor publici şi a activităţii notariale nr. 36/1995, republicată, cu modificările şi completările ulterioare, este necesară modificarea şi completarea în mod corespunzător a dispoziţiilor relevante din Regulamentul aprobat prin Ordinul ministrului justiţiei nr. 1.494/C/2014, cu modificările şi completările ulterioare.

Potrivit art. 24 alin. (15) din Legea notarilor publici şi a activităţii notariale nr. 36/1995, republicată, cu modificările şi completările ulterioare, „*regulamentul pentru organizarea şi desfăşurarea examenului de definitivat şi a concursului pentru dobândirea calităţii de notar public se aprobă prin ordin al ministrului justiţiei, la propunerea Consiliului Uniunii*”.

De asemenea, dispoziţiile art. 14 alin. (1) din Regulamentul de aplicare a Legii notarilor publici şi a activităţii notariale nr. 36/1995, aprobat prin Ordinul ministrului justiţiei nr. 2.333/C/2013, cu modificările ulterioare, prevăd că „*procedura de organizare şi desfăşurare a examenului de definitivat, componenţa şi numărul comisiilor, precum şi modul de constituire a acestora se stabilesc prin Regulamentul pentru organizarea şi desfăşurarea examenului de definitivat şi a concursului pentru dobândirea calităţii de notar public, aprobat prin ordin al ministrului justiţiei, la propunerea Consiliului Uniunii*”.

Având în vedere dispoziţiile legale anterior amintite, prin Adresa nr. 2724/10.05.2017 a Uniunii Naţionale a Notarilor Publici a fost transmisă Ministerului Justiţiei Hotărârea nr. 31/09.05.2017 a Consiliului Uniunii Naţionale a Notarilor Publici, prin care se propune modificarea şi completarea Regulamentului de aplicare a Legii notarilor publici şi a activităţii notariale nr. 36/1995, aprobat prin Ordinul ministrului justiţiei nr. 2.333/C/2013, cu modificările ulterioare, şi a Regulamentului pentru organizarea şi desfăşurarea examenului de definitivat şi a concursului de admitere în funcţia de notar public, aprobat prin Ordinul ministrului justiţiei nr. 1.494/C/2014, cu modificările şi completările ulterioare, cu privire la organizarea şi desfăşurarea examenului de definitivat, a concursului de admitere în funcţia de notar public şi a concursului de schimbare a sediilor birourilor notariale.

 Temeiul legal al emiterii ordinului ministrului justiţiei îl reprezintă prevederile art. 13 din Hotărârea Guvernului nr. 652/2009 privind organizarea şi funcţionarea Ministerului Justiţiei, publicată în Monitorul Oficial al României, Partea I, nr. 443 din 29 iunie 2009, cu modificările şi completările ulterioare, dispoziţii legale potrivit cărora: *„Art. 13 - În exercitarea atribuţiilor sale, ministrul emite ordine şi instrucţiuni scrise.”.*

1. … pentru completarea Ordonanţei de urgenţă a Guvernului nr. 119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, precum şi pentru modificarea şi completarea Legii notarilor publici şi a activităţii notariale nr. 36/1995 [↑](#footnote-ref-1)